Reisa Kartikasari Broto Asmoro () ya iku dhokter Indonésia kang uga minangka Puteri Indonésia Lingkungan 2010.

Biografi 
Reisa Broto Asmoro ya iku dhokter lan uga modhèl. Dhèwèké nempuh pendhidhikan kedhokterane ing Universitas Pelita Harapan lan Universitas Indonésia. Dhèwèké miwiti karir ing jagating panglipur nalika mèlu kontès Puteri Indonésia, perwakilan saka provinsi D.I Yogyakarta. Ing kontès nasional mau, dhèwèké ana ing posisi juwara kaping loro, lan éntuk gelar Puteri Indonésia Lingkungan 2010.

Dhèwèké uga mewakili Indonésia ing kontès Miss International 2011 ing tanggal 20 Oktober 2011 lan finale tanggal 7 November 2011 ing kutha Cheng Du, Cina. Ing ajang iki, Reisa kepéngin ngusung isu ngenani perdamaian donya sarta kabudayan Indonésia. Dhèwèké uga kepéngin ngusung tema ngenani Pray For Japan, sawisé Lindhu & Tsunami Jepang, 11 Maret 2011 kapungkur.

Dhèwèké uga éntuk pangaji minangka Duta Energi Bersih.

Reisa dhéwé adhi kandunge pengacara Dea Tunggaesti, saka OC Kaligis Advokasi, sanajan Reisa dhéwé ora ngerti sapa iku OC Kaligis.

Cathetan suku

Pranala njaba 
 

Lair 1985
Wong urip
Dhokter Indonésia
Modhèl Indonésia
Peserta Puteri Indonésia
Tokoh dari Malang
Tokoh Jawa Wétan
Tokoh Jawa